“รูเพิร์ต เมอร์ด็อค” สละเก้าอี้ซีอีโอ 21st Century Fox ปูทางลูกชายคุมบังเหียน
"รูเพิร์ต เมอร์ด็อค" สละเก้าอี้ซีอีโอ 21st Century Fox ปูทางลูกชายคุมบังเหียน
12 มิ.ย. 2558

ผู้สื่อข่าวรายงานว่า รูเพิร์ต เมอร์ด็อค ซีอีโอของบริษัทบันเทิงยักษ์ใหญ่ “21st Century Fox” วัย 84 ปี มีแผนก้าวลงจากตำแหน่งเร็วๆนี้ โดยคาดว่าเจมส์ เมอร์ด็อค บุตรชายคนเล็กวัย 42 ปีจะขึ้นดำรงตำแหน่งแทน ส่วนแลชแลน เมอร์ด็อค บุตรชายคนโตวัย 43 ปี จะดำรงตำแหน่งประธานบริหารร่วม
โดยทายาทเจ้าพ่อวงการบันเทิงทั้งสองรายนี้ จะเข้ามาจัดการปัญหาท้าทายต่างๆที่เกิดขึ้นในโลกยุคใหม่เพื่อเพิ่มศักยภาพในการทำกำไรให้กับบริษัท หลังวงการเคเบิลทีวีเริ่มได้รับผลกระทบจากอินเทอร์เน็ต
อย่างไรก็ตาม รูเพิร์ต เมอร์ด็อค สละเก้าอี้ซีอีโอของบริษัท แต่ก็มีรายงานว่าเขาจะยังคงอยู่ในตำแหน่งที่ปรึกษาของ 21st Century Fox